Juan Antonio Pizzi (talaffuzi: *Xuan Antonio Pitssi*) — ispaniyalik futbolchi va argentinalik futbol murabbiyi.

Biografiyasi
------------

### Faoliyati

Juan Pizzi professional faoliyatini Argentinaning „Rosario Central" klubida boshlagan va u erdan Meksikaning „Toluka" klubiga ketgan. Meksikadagi muvaffaqiyatli mavsumdan soʻng Juan Pizzi Ispaniyaga yoʻl oldi. Uning yangi klubi „Tenerife" boʻlib, u yerda ikki mavsumda 30 ta gol urdi. U ham jamoasiga UEFA kubogi saralashiga yordam berdi.

„Tenerife"dagi muvaffaqiyatli oʻyini munosabati bilan, „Valencia" futbolchi bilan qiziqib qoldi va u 1993-yilda u yerga koʻchib oʻtdi. U klub safida 41 ta o‘yinda maydonga tushib, 31 ta gol urdi va „Oltin butsa"ga daʼvogar bo‘ldi.

Ikki muvaffaqiyatli mavsumdan soʻng Juan Pizzi 1996 -yil „Barcelona"ga koʻchib oʻtdi. Juan Pizzi raqobatda Ronaldu, Sonni Anderson va Luis Enrikega yutqazdi. Ikki mavsumda u 11 ta gol urdi, ammo shunga qaramay, u klub muxlislari orasida mashhur boʻldi.

„Barcelona" bilan 1996-yil Juan Pizzi Ispaniya Superkubogini, 1997-yil UEFA Kubogi egalari kubogini va UEFA Superkubogini qoʻlga kiritdi. Shuningdek, u jamoa bilan birgalikda oʻzining yagona chempionlik unvonini qoʻlga kiritdi.

Keyinchalik, Juan Pizzi Argentinaga qaytib, u yerda „River Plate"da oʻynay boshladi. Biroz vaqt oʻtgach, Juan Pizzi „Rosario Central"ga qaytdi. Biroq, 2002-yil Juan Pizzi yana jamoani tark etdi, bu safar jarohat olgan Martin Palermo oʻrniga oʻrinbosar izlayotgan „Villarreal" bilan shartnoma imzoladi.

Murabbiylik karyerasi
---------------------

Faoliyatini tugatgandan soʻng, Juan Pizzi polo oʻynashga qiziqib qoldi. Biroz vaqt oʻtgach, Juan Pizzi perulik Xose del Solar bilan birga Argentinaning „Kolon" klubini boshqara boshladi. Biroq, Klausura chempionatining dastlabki bosqichlarida uchta magʻlubiyatdan soʻng ikkalasi ham ishdan boʻshatildi.

2013-yilning dekabrida Juan Pizzi Ispaniyaning „Valencia" jamoasi bosh murabbiyi boʻldi. 2014-yilning iyul oyida klubning yangi rahbariyati tomonidan u oʻz lavozimidan ozod etilgandi.

2014-2016-yilda Meksikaning „Leon" klubini boshqargan. 2016-yil yanvar oyida u oʻz xohishi bilan lavozimini tark etdi.

Statistikasi
------------

| No. | Sana | Klub | Raqib | Hisob | Natija | Musobaqa |
| --- | --- | --- | --- | --- | --- | --- |
| 1 | 18-yanvar 1995 | Riazor, A Coruña, Spain |  Urugvay | 1-0 | 2-2 | Oʻrtoqlik uchrashuvi |
| 2 | 6-sentabr 1995 | Los Cármenes, Granada, Spain | Kipr respublikasi | 3-0 | 6-0 | UEFA Yevro-1996 saralashi |
| 3 | 5-0 |
| 4 | 20-sentabr 1995 | Vicente Calderón, Madrid, Spain |  Argentina | 1-0 | 2-1 | Oʻrtoqlik uchrashuvi |
| 5 | 13-noyabr 1996 | Heliodoro Rodríguez, Tenerife, Spain |  Slovakiya | 1-0 | 4-1 | Oʻrtoqlik uchrashuvi |
| 6 | 12-fevral 1997 | Rico Pérez, Alicante, Spain | Malta | 4-0 | 4-0 | Oʻrtoqlik uchrashuvi |
| 7 | 3-iyun 1998 | El Sardinero, Santander, Spain | Shimoliy Irlandiya | 1-0 | 4-1 | Oʻrtoqlik uchrashuvi |
| 8 | 2-0 |

Yutuqlari
---------

Oʻyinchi sifatida
* Ispaniya chempioni: 1997-1998
* Ispaniya kubogi sohibi (2): 1996-1997, 1997-1998
* Ispaniya Superkubogi sohibi: 1996-yil
* G‘oliblar kubogi sohibi: 1996-1997
* Yevropa Superkubogi gʻolibi: 1997-yil

* Argentina bayrogʻi Argentina chempioni: Dastlabki 2013-yil
* Chili chempioni: 2010-yil
* Amerika kubogi sohibi: 2016-yil

Manbalar
--------

1. ↑  „http://www.espn.com/soccer/saudi-arabia/story/3544632/saudi-arabia-stepped-up-pace-to-grab-late-win-over-egypt-juan-antonio-pizzi".
2. ↑  „http://www.fcbarcelona.com/football/first-team/detail/article/16-year-anniversary-of-fc-barcelona-s-historic-5-4-comeback-against-atletico-madrid".
3. ↑  „http://ar.marca.com/claro/futbol/san-lorenzo/2019/06/01/5cf2bc3ae2704e98ae8b456d.html".
4. ↑  „Антонио Пицци возглавил «Валенсию»". 27-dekabr 2013-yilda asl nusxadan arxivlandi. Qaraldi: 26-dekabr 2013-yil.